Page:Beowulf (Wyatt).djvu/28

4

Heaðo-Scilfinges heals-gebedda. Þā wæs Hrōðgārehere-spēd gyfen, wīges weorð-mynd,þæt him his wine-māgas georne hȳrdon,oðð þæt sēo geogoð gewēox, mago-driht micel.Him on mōd bearn, þæt heal-reced hātan wolde, &#x2A;medo-ærn micelmen gewyrcean, þon[n]e yldo bearnǣfre gefrūnon, ond þǣr on innaneall gedǣlan geongum ond ealdum,swylc him God sealde, būton folc-scareond feorum gumena. Ðā ic wīde gefrægnweorc gebannan manigre mǣgþegeond þisne middan-geard, folc-stede frætwan.Him on fyrste gelomp ǣdre mid yldum,þæt hit wearð eal gearo, heal-ærna mǣst;scōp him Heort naman, sē þe his wordes gewealdwīde hæfde. Hē bēot ne ālēh,bēagas dǣlde, sinc æt symle.Sele hlīfade hēah ond horn-gēap;heaðo-wylma bād lāðan līges.Ne wæs hit lenge þā, gēn, þæt se ecg-heteāþum-swerian æfter wæl-nīðewæcnan scolde.